**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**GRAD ILOK**

**GRADSKO VIJEĆE**

KLASA: 361-01/20-01/20

URBROJ: 2196/02-02-21-5

Ilok, 16. prosinca 2021.

Temeljem članka 72. stavka 1. Zakona o komunalnom gospodarstvu („Narodne novine“ br. 68/18, 110/18, 32/20) i članka 28. Statuta Grada Iloka („Službeni vjesnik“ Vukovarsko-srijemske županije, br. 11/13, 4/18, 9/19, 4/20, „Službeni glasnik Grada Iloka“ br. 2/21, 8/21) Gradsko vijeće Grada Iloka na 4. sjednici održanoj 16. prosinca 2021. godine donijelo je

**Program o izmjenama**

**Programa održavanja komunalne infrastrukture u 2021. godini**

Članak 1.

Gradsko vijeće Grada Iloka utvrđuje Program održavanja komunalne infrastrukture u 2021. godini u skladu s predvidivim i raspoloživim sredstvima i izvorima financiranja prema sljedećim komunalnim djelatnostima:

* održavanje nerazvrstanih cesta
* održavanje javnih površina na kojima nije dopušten promet motornim vozilima
* održavanje parkirališta
* održavanje građevina javne odvodnje oborinskih voda
* održavanje građevina i uređaja javne namjene
* održavanje javne rasvjete
* održavanje javnih zelenih površina i održavanje čistoće javnih površina.

Program propisuje opis i opseg poslova održavanja s procjenom pojedinih troškova, po djelatnostima, iskaz financijskih sredstava potrebnih za ostvarivanje programa, s naznakom izvora financiranja.

Sredstva za redovno financiranje javnih potreba iz Programa osigurana su u Proračunu za 2021. godinu.

Program održavanja komunalne infrastrukture u 2021. godini izrađen je u skladu s predvidivim sredstvima i izvorima financiranja utvrđenih u Proračunu Grada Iloka za 2021. god. i programom radova u djelatnosti gospodarenja vodama, prometom i komunalnim gospodarstvom u Gradu Iloku u 2021. godini.

Članak 2.

Sredstva za ostvarivanje Programa održavanja komunalne infrastrukture u 2021. godini planirana su u iznosu od 5.534.875,00kn, a osigurat će se iz sljedećih izvora:

KOMUNALNA NAKNADA

PRORAČUN - Ostali prihodi (zakup poljoprivrednog zemljišta, spomenička renta)

RASHODI:

|  |  |  |  |
| --- | --- | --- | --- |
| OPIS | PLAN 2021. | +/- | NOVI PLAN 2021. |
| 1.Čišćenje javnih površina (čišćenje cesta, trgova, javnih prolaza javnih stuba, parkirališta, pločnika, stajališta javnog gradskog prijevoza i sl .površina)  - tjedno i mjesečno metenje komunalnog otpada (uličnog, otpada iz vozila, iz atmosfere, otpada nastalog trenjem vozila i kolnika)  - košenje trave na javnim površinama  - postavljanje i održavanje košarica za otpatke  - interventno čišćenje (priredbe i manifestacije)  - sadnja i njega trajnica  -sadnja i njega cvjetnih površina  -navodnjavanje cvjetnih gredica  -održavanje i opremanje dječjih igrališta  Predviđena novčana sredstva - komunalna naknada | 1.321.000,00 | 87.000,00 | 1.408.000,00 |
| 2.Ostale usluge uređenja grada, poljskih putova  - Molovinski put  - nabava kamena  - prijevoz kamena  - razgrtanje kamena  - ravnanje putova, košenje strojno i ručno  -krčenje ručno pored kanala i poljskih puteva  Predviđena novčana sredstva - zakup poljoprivrednog zemljišta, po posebnoj namjeni | 1.210.875,00 | 0 | 1.210.875,00 |
| 3.Održavanje nerazvrstanih cesta:  - popravci, posipanje, sanacija, nogostupi  - redovno održavanje nerazvrstanih cesta  -D2, Šarengrad – Bapska  ZIMSKO održavanje cesta  Predviđena sredstva:  Prihodi po posebnoj namjeni | 2.216.000,00  100.000,00 | * 40.000,00   0 | 2.176.000,00  100.000,00 |
| 4.Ukupni rashodi za održavanje javne rasvjete i potrošnje električne energije u 2021. god. iznose 300.000,00 kn.  Od toga za održavanje javne rasvjete odnosi se na elektromontažu i građ. radove, hitne intervencije  Za troškove električne energije za javnu rasvjetu i povećanje snage predviđeno je:  Izvori: predviđena sredstva u proračunu | 100.000,00  200.000,00 | +100.000,00  +20.000,00 | 200.000,00  220.000,00 |
| 5.Održavanje divljih deponija  Izvori: predviđena sredstva u proračunu | 100.000,00 | 0 | 100.000,00 |
| 6.Održavanje, zbrinjavanje azbesta  Izvori: predviđena sredstva u proračunu | 20.000,00 | 0 | 20.000,00 |
| 7. Održavanje reciklažnog dvorišta  Izvori: predviđena sredstva u proračunu | 100.000,00 | 0 | 100.000,00 |
| 8. Uređenje poučne šumske staze Dunavac  Izvori: predviđena sredstva u proračunu | 400.000,00 | -400.000,00 | 0 |
| UKUPNO: | 5.767.875,00 | -233.000,00 | 5.534.875,00 |

Članak 3.

Provođenje ovog Programa u nadležnosti je Gradonačelnika Grada Iloka. Gradonačelnik je dužan Gradskom vijeću Grada Iloka podnijeti izvješće o izvršenju Programa istovremeno s podnošenjem izvješća o izvršenju proračuna za 2021. godinu.

Članak 4.

Ovaj program traje jednu godinu i primjenjuje se do 31. prosinca 2021 .godine.

Članak 5.

Ovaj program objavit će se u „Službenom glasniku“ Grada Iloka, a stupa na snagu 01.01.2021. godine.

Predsjednica Gradskog vijeća

Renata Banožić, mag.oec.

\_\_\_\_\_\_\_\_\_\_\_\_\_\_\_\_\_\_\_\_\_

**Dostaviti:**

* Jednistveni upravni odjel
* Pismohrana